# Algis Krutkevičius

### Straipsnis iš Vikipedijos, laisvosios enciklopedijos.

Algis Krutkevičius

Algis Krutkevičius (1951 m. birželio 29 d. Skarulių k., Jonavos r.), muzikos mokytojas ir chorvedys.

## [taisyti] Biografija

1958 – 1966 mokėsi Skarulių aštuonmetėje mokykloje, 1966 – 1969 Kauno 22-ojoje technikos mokykloje. 1971 – 1978 choro dirigavimo neakivaizdiniu būdu mokėsi Vilniaus J. Tallat-Kelpšos aukštesniojoje muzikos mokykloje (dėst. A. Kondrotienė), 1978 – 1983 choro dirigavimo studijas neakivaizdžiai tęsė Lietuvos valstybinės konservatorijos Klaipėdos fakultetuose (dėst. R. Misiukevičiaus klasė).

1970 – 1981 Kelmės rajono įvairių kultūros švietimo įstaigų darbuotojas. 1981 – 1989 Kelmės vaikų muzikos mokyklos mokytojas, 1989 – 1990 direktoriaus pavaduotojas, vėliau mokytojas. 1983 – 1990 mokyklos vaikų choro vadovas – parengė 1985 ir 1987 respublikinėms dainų šventėms bei 1990 Lietuvos tautinei dainų šventei Vilniuje.

1990 – 1991 Kelmės rajono kultūros skyriaus vedėjas, 1991 – 1995 rajono valdytojo pavaduotojas – kultūros ir švietimo skyriaus vedėjas, nuo 1995 rajono kultūros ir sporto skyriaus vedėjas.

Nuo 1980 su pertrauka Kelmės kultūros centro mišriojo choro vadovas. Kolektyvą parengė 1990 Lietuvos tautinei dainų šventei, 1994 I ir 1998 II Pasaulio lietuvių dainų šventėms Vilniuje. 1989 choras dalyvavo tarptautiniame chorų festivalyje Haapsalu (Estija) ir 1997 II Baltijos ir Šiaurės šalių dainų šventėje Gotlande (Švedija).

A. Krutkevičius – Kelmės rajono dainų švenčių dirigentas, daugelio kultūros renginių organizatorius.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../a/l/g/Algis_Krutkevi%C4%8Dius_bcf5.html"

Kategorija: Lietuvos chorvedžiai

##### Views

- Straipsnis
- Aptarimas
- Dabartinė versija

##### Paieška